
	Da er en lang og god sommerferie slutt, og vi gleder oss til å se alle sammen igjen. Endelig har vi blitt størst i barnehagen og skal «flytte» ut i grillhytta i Hakkebakkeskogen. Vi ansatte gleder oss veldig og håper dere deler entusiasmen. Oppstarten blir litt forsiktig, vi skal gjøre oss kjent med nye rutiner og gjøremål. Vi tar det derfor litt rolig med opplegg nå i august. Vi skal være i og i nærheten av grillhytta, gå på bærtur og gjøre oss kjent 
Det setter litt større krav til dere foreldre nå som vi skal ut nesten hver eneste dag. Det viktigste er klær, sekk og drikkeflaske. Sekken MÅ pakkes av dere hver dag. Det innebærer et sett med skift, helst pakket inn i en pose oppi sekken, en oppfylt drikkeflaske som er klar til barna hver dag. Det tar dere ett minutt å pakke hver deres sekk, mens det tar oss lang tid å finne fram alt som trengs til alle. 
I sommer fikk alle et hefte med mye informasjon om Hakkebakkeskogen og det å være hakkespett. Det ble også oversendt en oversikt over ansatte, dagsrytme og organisering.

NB! Vil at dere leser nederst på arket om hva dere kan øve på hjemme.



	Viktige datoer i august:
17. august: Vi starter opp i Hakkebakkeskogen


	Formings-aktiviteter:

	Språksprell

Bursdager i august:


	
	Månedens sang:
Månedssang for august
 
	Månedens fortelling:
Puttes tur i blåbærskogen
Teskjekjerringa på blåbærtur
	Månedens rim og regle:

FAGOMRÅDER:
	Kommunikasjon, språk og tekst:
Barnehagen skal bidra til at barna får utforske sin språkforståelse,  språkkompetanse og et mangfold av kommunikasjons-former. 
	Kropp, bevegelse, mat og helse:
Barnehagen skal legge til rette for at alle barn kan oppleve bevegelsesglede, matglede og matkultur, mentalt og sosialt velvære og fysisk og psykisk helse.

	Kunst, kultur og kreativitet:
Barnehagen skal legge til rette for samhørighet og kreativitet ved å bidra til at barna får være sammen om å oppleve og skape kunstneriske og kulturelle uttrykk
	Natur, miljø og teknologi:
Barnehagen skal bidra til at barna blir glade i naturen og får erfaringer med naturen som fremmer evnen til å orientere seg og oppholde seg i naturen til ulike årstider.
	Antall, rom og form:
Barnehagen skal synliggjøre sammenhenger og legge til rette for at barna kan utforske og oppdage matematikk i dagligliv, i teknologi, natur, kunst og kultur og ved selv å være kreative og skapende.
	Etikk, religion og filosofi:
Barnehagen skal skape interesse for samfunnets mangfold og forståelse for andre menneskers livsverden og levesett.
	Nærmiljø og samfunn:
Gjennom utforsking, opplevelser og erfaringer skal barnehagen bidra til å gjøre barna kjent med eget nærmiljø, samfunnet og verden.


	Rammeplan om:
Mangfold og gjensidig respekt:
Barnehagen skal bidra til at alle barn føler seg sett og anerkjent for den de er, og synliggjøre den enkeltes plass og verdi i fellesskapet.
Sosial kompetanse:
I barnehagen skal barna kunne erfare å være betydningsfulle for fellesskapet og å være i positivt samspill med barn og voksne. Barnehagen skal aktivt legge til rette for utvikling av vennskap og sosialt fellesskap.
Livsmestring og helse:
Barnehagen skal bidra til barnas trivsel, livsglede, mestring og følelse av egenverd og forebygge krenkelser og mobbing. Barnehagen skal være et trygt og utfordrende sted der barna kan prøve ut ulike sider ved samspill, fellesskap og vennskap.
Lek og læring:
Leken skal ha en sentral plass i barnehagen, og lekens egenverdi skal anerkjennes. Barna skal få bruke hele kroppen og alle sanser i sine læringsprosesser. 
Omsorg:
Barnehagen skal aktivt legge til rette for omsorgsfulle relasjoner mellom barna og personalet og mellom barna, som grunnlag for trivsel, glede og mestring.
Danning:
Barnehagen skal bidra til at barna kan forstå felles verdier og normer som er viktige for fellesskapet.



	Månedsplanen legges ut på web – siden vår, ønsker du planen på papir ta kontakt med avdelingen 
Det er viktig for oss at Hakkespetter har tilhørighet til barnehagen selv om vi skal ha base i skogen. Vi går fra barnehagen 07.15 hver dag, barna som leveres etter det må komme ned i grillhytta. Vi åpner for at barna på sikt kan gå alene mellom trimsenteret og grillhytta, hvis barnet er komfortabel og dere foreldre gir tillatelse til det. Det kommer samtykkeskjema og instruks dere kan benytte hvis dette er aktuelt for dere og barnet deres. Vi er tilbake i barnehagen ca 16.00. Henting før det må altså også skje i grillhytta. Ved endringer sendes det sms 😊

Bilder: Legges på barnehage-weben. Vi anbefaler å sjekke denne med jevne mellomrom for å følge med på barnehagehverdagen til barnet ditt.

Klær: I tillegg til et sett med skift i sekken kan det være lurt å sende med en pose/bag med et sett som kan henge i grillhytta, der får barna hver sin plass/knagg. Uteklær må som vanlig være tilpasset været, tørre varme barn er glade barn. Spesielt viktig med gode sko/støvler.
Det er VELDIG kaldt på gulvet i grillhytta, også på sommeren. Det er viktig at barna har tøfler/innesko/tjukke sokker å bruke når vi er inne. Det er fint om alle har et par som kan være der hele tiden, HUSK NAVN 😊

Viktig med gode, varme og fornuftige klær. 
NB! MERK KLÆR OG SKO GODT OG TYDELIG MED RIKTIG NAVN

Husk: Gi beskjed til barnehagen når barnet har fri eller er syk innen kl. 10.00. Telefonnummeret til Hakkespettene er 94 16 25 64


Kim, Line og Sølvi






	Dette kan dere øve på hjemme sammen med barna i august:

	Sosial kompetanse:
· Snakke pent om og til hverandre
· Vente på tur
· Lytte og høre på beskjeder
· Vise hensyn
	Språklig:
· Lese sammen med barna
· Spille brettspill
· Synge månedens sang
· Bruke månedens regle
	Praktisk:
· Rydde etter seg selv
· Kle på seg selv
· Åpne og lukke egen sekk
· Pakke sekk




Månedens sang:



August (melodi: Refrenget i Nøtterøvalsen)
Og i august kan du få
litt bær å leske deg på,
det skinner rødt i rødt, det blinker blått i blått,
ja, hele heia er blå!
Så ta med bøtter os spann
og kom igjen, alle mann!
Gå tur i skog og li
og du vil sikkert si:
«August har mye å gi!»

